OpenLLM-France/wikimedia huggingface dataset:
# Mapa

Mapa bat eskualde bateko edozein aldagai irudikatzen duen adierazpen grafikoa da, normalean bi dimentsioko planoan. Hala ere, esferikoak izan daitezke munduko bolak bezala. Aldagai horiek mota askotakoak izan daitezke eta mapa mota definitzen dute. Mapa bat marrazterako edo interpretatzerako orduan, pertsona orok eskala kontuan hartu behar du.
Ezagutzen diren mapa zaharrenak zerua irudikatzen duten arren, lurraldea irudikatzen duten mapak dira ohikoena aspalditik. "Mapa" hitza latinetik dator, Mappa mundi elkarketatik, non mappa-ren esanahia 'zapia' den.

## Historia

Mapak giza asmakizun garrantzitsuenetariko bat izan dira urtetan zehar, gizakiei bidea emanez munduan zeharreko bideak eta nabigazioa azaltzeko. Labar-pinturetan eta harrietako grabatuetan azaltzen diren lehen mapak ahaztu gabe, antzinako Babilonian, Grezian eta Erroman, Txinan eta Indian sortzen dira lehen mapa zehatzak. Bi dimentsioko mapak dira ohikoenak, baina, Grezia klasikoaren aroan ere baziren hiru dimentsioko esferatan, globotan, proiektatutako mapak.
Mercatorren proiekzioa, Gerardus Mercator geografo flandestarrak garatua, asko erabili zen XX. mendearen bukaera arte lurraren bi dimentsioko proiekzio estandar gisa, proiekzio zehatzagoak egin ziren arte. Mercator izan zen, halaber, atlas kontzeptua, mapa-bilduma gisa, zabaldu zuen lehena.

## Geografia

Kartografia esaten zaio mapa geografikoen elaborazioari, eta kartografoa horretan aritzen denari. Errepide mapak dira seguruena gaur egun gehien erabiltzen direnak, baina mota askotako mapak daude.

### Mapa motak

Mapa mota ugari daude irudikatutakoaren arabera:
* Burdinbide mapa: eskualde bateko burdinbideak erakusten dituena.
* Errepide mapa: eskualde bateko errepideak irudikatzen dituena.
* Hizkuntza mapa: hizkuntza baten hedapena adierazten duen mapa.
* Mapa geologikoa: lurrazaleko arroken eta egitura geologikoen mapa.
* Mapa fisikoa: eskualde baten ezaugarri fisiografikoak erakusten dituena.
* Mapa hidrografikoa: urez beteriko sailak eta ibaiak erakusten dituena.
* Mapa plubiometrikoa: eskualde baten euri-ur kopurua erakusten duena.
* Mapa politikoa: eskualde baten banaketa administratiboa eta politikoa erakusten duena.
* Mapa turistikoa: turistei zuzendutako zonalde bateko mapa.
* Koropleta-mapa: mapa tematikoa non eremuak kolore ezberdinez irudikatzen diren.
Ohiko mapa guztiak mapa geografikoak dira, baina gaur egun hedaduraz bestelako mapak ere osatzen dira: garun-mapak, DNA mapak

## Erreferentziak

* ↑ (Ingelesez) Alington, Gabriel. (1996). The Hereford Mappa Mundi. Gracewing, 9 or. ISBN 9780852443552..

## Kanpo estekak

* GeoHack, geografiako hainbat tresna (ikus, hementxe, adibide bat).
* Datuak: Q4006
* Multimedia: Maps / Q4006
# Mapa topografiko

Mapa topografikoa lurraren gainazalaren erliebearen errepresentazio bat da, normalean partziala, eskala jakin batean egina. Plano topografikoek ez bezala, mapa topografikoek lurraldearen eremu zabalak islatzen dituzte: probintzia-eremuak, eskualdeak, herrialdeak edo mundua. Bertan, Lurreko gainazalaren forma ezagutzeko aukera ematen duten sestra-kurbak agertzen dira.
Nibel ezberdinetan erabilitako koloreek eta bestelako marra-laguntzaileek aukera ematen dute mendiak, haranak, ibaiak, muinoak eta eremuko bestelako ezaugarriak ezagutzeko. Herriak, errepideak, zubiak, presak, linea elektrikoak, sail landatu ezberdinak eta antzeko giza eraikuntzei buruzko informazioa ere badator.
Plano topografikoan hauek zehaztu behar dira: eskala, Ipar geografikoa eta magnetikoa, GPS-erreferentziak, beste planoekiko erlazioak, egilearen organismoa eta bere egite-urtea.
Planoa zona zehatz baten irudikapen grafikoa da. Kanpoko ekintzetan orientatzen jakiteko erabiltzen diren planoei plano topografiko deritze, eta 1:25.000 edo 1:50.000 eskalan egon ohi dira. Hauek guztiek eremuko elementu bakoitza identifikatzen duten legendaz daude hornituak; elementu hauek ondorengoak izan daitezke: ibaiak, errepideak, zubiak, altuera-kotak, zuhaitzak, eraikinak, aurriak etab. Plano hauek saretez banatuak egon ohi dira, zeinetako bakoitzak gutxi gorabehera eremuko kilometro baten adinako distantzia irudikatzen duen; modu honetan, distantzien neurketa eta orientazioa errazten dute.
Plano bat orientatzeko ondorengoa gomendatzen da. Planoa gainazal lau eta gogor baten gainean jartzea horizontalki, ondoren iparrorratza sareten linea bertikalen (meridianoaren) paralelo, linbo mugikorra 0 gradutara egonik, eta orratz imantatua orientazio- eta norabide-geziarekin bat eginez. Horretarako, iparrorratza planoarekin batera mugitu beharko da, biek bat egin arte. Behin hauek guztiak planoaren meridianoarekiko paralelo daudenean, jarraitu behar dugun bide egokia hartzeko gai izango gara.

## Kanpo estekak

* Datuak: Q216526
* Multimedia: Topographic maps / Q216526
# Map of the Problematique

Map of the Problematique (euskaraz Problematikaren Mapa) Muse ingeles pop rock musika taldearen abesti bat da. 2007an Black Holes and Revelations diskoaren barnean kaleratu zuten.

## Kanpo estekak

* Map of the Problematique abestia entzungai (Ingelesez)
# Maou

Maou, frantsesez: Pic Maou, Pirinioetako hirumilako mendi bat da, 3.074 metroko garaiera du. Frantziako Pirinio Garaiak departamenduan dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q3382315
* Multimedia: Pic Maou / Q3382315
# Mapa politiko

Mapa politikoa mapa mota bat da. Garai jakin bateko antolaketa politikoaren berri ematen du. Mapa politiko batek antolaketa politikoaren berri ematen du, normalean kolore biziekin eta lekuen izenen etiketekin. Mapa politikoetan eskualdeak, probintziak, erkidegoak, Estatuak-eta irudikatzen dira.
Mapa politikoak antolaketa politikoetan ematen diren aldaketen arabera aldatu ohi dira. Gerta daiteke ikuspegi politiko ezberdinetatik mapa politiko ezberdinak ekoiztea.
Mapa politikoen bilakaera historikoa jasotzen dira atlas historikoetan.

## Ikus, gainera

* Mapa
* Burdinbide mapa
* Errepide mapa
* Hizkuntza mapa
* Mapa geologikoa
* Mapa fisikoa
* Mapa hidrografikoa
* Mapa plubiometrikoa
* Mapa turistikoa

## Kanpo estekak

* Datuak: Q65217054
# Miguel González San Martín

Miguel González San Martín (Muskiz, Bizkaia, 1953) gaztelania idazlea da. UNED Bizkaia Zentro Elkartuan egiten du lan, idazkari gisa. Harenak dira El tranvía aéreo ipuin-bilduma (1991), eta Hotel Ucrania (1996) eta Dos entradas para Wembley (1998) eleberriak. 2002an Euskadi Literatura Saria irabazi zuen Pobeñes (2001) ipuin-bildumarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263569
# Miguel Hernández (Munduko poesia kaierak)

Miguel Hernándezen poemen bilduma da. 2014ean argitaratuta Susa argitaletxearen eskutik, Poesia kaiera bildumaren 6. ale honen itzulpenaren ardura Josu Landak hartu du

### Lan literarioa

Sarritan egon dira Miguel Hernandezen poesia emanaldiak. Egilearen ezaugarri nagusien artean hohako hauek azpimarra ditzakegu:
* Konprometitua: Viento del Pueblo poemarioaren garaia.
* Amodiozko poemak.
* Lerroen musikaltasuna da, Josu Landaren itzulpenean bereziki nabarmena den alderdia.

### Olerkien bilduma

* Hitzaurrea: Beñat Sarasola
* Ilargietan peritu IX
* Ilargietan peritu XXXV
* Ilargietan peritu XXXVI
* Pena ongihartua
* [zure ileak dauka uhina lanbide]
* Biziki maite dudan Josefina handiari
* [ez ote du etenik nire tximista honek]
* [limoi mikatz askoa zenidan jaurtiki]
* [xahu-laño zarenez zatzaizkit hilkizun]
* [zure ahots doinuaz nauzu gogabera]
* [buztin dut izena]
* [zezenen maneran naiz]
* [Ramon Sije-ri elegia]
* [zureak gabe, nire begiak ez begi]]]
* Hilen gainean jarrita
* [herri haizeek naute aitzina]
* Haur itzaina
* Espainian hildako soldadu internazionalari
* Olibazaleak
* Abarka mortuak
* Izerdia
* Senar soldaduaren kantua
* Gosea
* Zauritua
* Kartzelak
* Zaurituen trena
* Argiaren eta itzalaren seme...
* [ez beste argirik, zure gorputza nire aurrez]
* [arropetan urrina]
* [musuaren bipilak]
* [hiru zauritan doa]
* [zure begia nire begitik]
* [gerra tristeak]
* [zure sabelaz beste]
* Gorrotoaren aurretik
* [uretik hurre]
* Tipularen sehaska kanta
* Egarri denaren qasida
* [bizi banaiz, hobe]

### Poemen emanaldiak

Poemen antologia bat.2015eko maiatzaren 6an Gasteizko poesia topaketan Josu Landak "Miguel Hernández kantuz" errezitaldia eskaini zuen:

### Lanaren kritikak

Miguel Hernández Poemak. Kritika.Tipularen negarra Igor Estankona / Argia, 2014-12-21

## Erreferentziak

* ↑ «Miguel Hernández» Susa argitaletxea 2014.
* ↑ Sarasola, Beinat. (2014). «Josu Landa Miguel Hernandez kantuz» Gaztelupeko hotsak.
* ↑ Sarasola, Beñat. (2014). «Miguel Hernández: hitzaurrea» Susa argitaletxea.
* ↑ Josu Landak: Miguel Hernández Kantuz, 2015eko maiatzaren 6an Gasteizko poesia topaketa.
* ↑ Estankona, Igor. (2014-12-21). «Tipularen negarra» Argia.

## Kanpo estekak

* Miguel Hernández Kantuz 2015eko maiatzaren 6an Gasteizko poesia topaketa
* Datuak: Q85967055
# Miguel Giubergia

Miguel Ángel Giubergia, Miguel Giubergia izenarekin ezagunagoa (San Antonio, Jujuy, 1953ko apirilaren 17a - Palpalá, Jujuy, 2020ko urriaren 8a) argentinar abokatu eta politikaria izan zen.

## Karrera politikoa

Giubergia probintziako diputatua izan zen, Jujuyko probintzian, 1991 eta 1999 artean eta diputatu nazional gisa 1999 eta 2011 artean. Aurrekontu eta Ogasun Batzordearen presidenteorde kargua ere bete zuen 2014ra arte, Kongresu Nazionaleko Liburutegiko Administrazio Batzordeko kide izan zen eta Komunikazioen Agentzia Nazionaleko (ENACOM) zuzendaria izan zen, besteak beste.
* Datuak: Q63342260
# Miguel Grau

Miguel María Grau Seminario (El Caballero de los mares izengoitiaz ere ezaguna; Piura, Peru, 1834eko uztailaren 27a – Punta Angamos, 1879ko urriaren 8a) perutar politikari eta militarra izan zen.
Aita Juan Manuel Grau y Berrío eta ama María Luisa Seminario y del Castillo izan zituen.

## Ikus, gainera

* Peruko historia

## Kanpo loturak

* Datuak: Q736578
* Multimedia: Miguel Grau / Q736578
# Miguel Hernández (albuma)

Miguel Hernández 1972an Joan Manuel Serrat kantautoreak Zafiro/Novola diskoetxearekin grabatu zuen bederatzigarren LP albuma da. Bertan, Miguel Hernández poetaren poemak musikalizatzen zituen, Francesc Burrull-en moldaketekin.
Letra guztiak Miguel Hernándezenak dira eta doinuak Serratenak dira, "Tipularen nanak" izan ezik, Alberto Cortezen musika baitu.
* Miguel Hernández (1939)
* Serrat (1984)

## Abestiak

| Pista | Titulua | Egilea | Denbora |
| 1. | Menos tu vientre (Zure sabelaz beste) | Joan Manuel Serrat Miguel Hernández | 3:32an |
| 2. | Elegia (Ramon Sije-ri elegia) | Joan Manuel Serrat Miguel Hernández | 5:53 |
| 3. | Para la libertad (Askatasunerako) | Joan Manuel Serrat Miguel Hernández | 2:50 |
| 4. | La boca (Ahoa) | Joan Manuel Serrat Miguel Hernández | 3:47 |
| 5. | Umbrío por la pena (Penaz goibel) | Joan Manuel Serrat Miguel Hernández | 2:25 |
| 6. | Nanas de la cebolla (Tipularen sehaska kanta) | Alberto Cortez Miguel Hernández | 5:53 |
| 7. | Romancillo de mayo (Maiatzeko abestia) | Joan Manuel Serrat Miguel Hernández | 2:51 |
| 8. | El niño yuntero (Haur itzaina) | Joan Manuel Serrat Miguel Hernández | 4:52 |
| 9. | Canción última (Azken kanta) | Joan Manuel Serrat Miguel Hernández | 3:24 |
| 10. | Llegó con tres heridas (Hiru zauritan doa) | Joan Manuel Serrat Miguel Hernández | 1:53 |

## Erreferentziak

* ↑ «Zure sabelaz beste - Susa literatura - Poesia kaiera» susa-literatura.eus (Noiz kontsultatua: 2023-07-13).
* ↑ «Susa literatura - Poesia kaiera» susa-literatura.eus (Noiz kontsultatua: 2023-07-13).
* ↑ «Tipularen sehaska kanta - Susa literatura - Poesia kaiera» susa-literatura.eus (Noiz kontsultatua: 2023-07-13).
* ↑ «Haur itzaina - Susa literatura - Poesia kaiera» susa-literatura.eus (Noiz kontsultatua: 2023-07-13).
* ↑ «Hiru zauritan doa - Susa literatura - Poesia kaiera» susa-literatura.eus (Noiz kontsultatua: 2023-07-13).

## Ikus, gainera

* Ara que tinc vint anys
* Dedicado a Antonio Machado, poeta

## Kanpo estekak

* Serraten web ofizialaren diskografia
* Arcoya, Encarni. «Miguel Hernández: irakurri eta gogoratu beharreko poemak» Actualidad Literatura (2023-04-23).
* Datuak: Q9032754
# Miguel Gisasola

Miguel Gisasola Bilbao, pilota arloan Begoñés II.a izengoitiz ezaguna, (Bilbo, 1894ko irailaren 29a - ?) pilotari profesionala izan zen.
Jaioterrian ez ezik, Madrilen eta Habanan ere aritu zen.

## Erreferentziak

* ↑ Bilbaopedia
* Datuak: Q52835823
# Miguel Gortari

Miguel Gortari Errea (?, 1887 – ?, 1968) euskal herritar ingeniaria eta politikaria izan zen.

## Biografia

Nafarroako Foru Aldundian lan egiten ari zela, 1920an Eusko Ikaskuntzaren biltzarrean parte hartu zuen.
Euskal Herriarentzako Sortaraua bultzatu zuen eta baita Alejandro Lerrouxen gobernuan parte hartu ere.
Gerra Zibilaren ondoren, Iruñeko alkate eta Nafarroako Foru Aldundiaren presidente izendatu zuten.
* Datuak: Q3754275
# Miguel Gila

Miguel Gila Cuesta (1919ko martxoaren 12a, Madril – 2001eko uztailaren 13a, Bartzelona) espainiar umorista eta komiki marrazkilari bat izan zen.

## Biografia

1940ko hamarkadan, Salamancako La Exedra ikasleen aldizkarian umorezko komikiak marrazten hasi zen, eta geroago Álvaro de Laiglesiak zuzendutako La Codorniz aldizkarian. Hermano Lobo aldizkarian ere lan egin zuen, baina arrakasta ezustean 1951ean iritsi zitzaion, Madrilgo Fontalba antzokian bat-bateko saio batean antzeztu zuenean, bere Espainiako Gerra Zibileko bizipenak kontatzen zituen bakarrizketaz, hartan ezkertiarra izanik, bizirik ateratzeko gorriak eta bi pasa omen zituen. 1950eko hamarkadan irratian jarduteari eta antzerkigintzari ere ekin zien.
1968-1985 artean Argentinan bizi izan zen; bertan, bere ikuskizun-bira eta bakarrizketei esker, ospe handia lortu zuen, telefono bat lagun zuela (artean hasi zen bere "Etsaia hor al dago? Jarri bedi!" esaldi ospetsuak erabiltzen). Bere bakarrizketak liburu eta diskoetan biltzen ere hasi zen, bai eta ipuinak eta umorezko pasadizoak ere.
Hil arte, egunero Bartzelonako El Periódico de Catalunya egunkarian umorezko tira bat marraztu zuen.

## Idazlanak

* Un borrico en la guerra. Barcelona: Dima (1967)
* De Gila con humor, Madrid: Editorial Fundamentos (1985)
* Yo, muy bien ¿y usted?, Madrid: Ediciones Temas de Hoy, SA. (1994)
* Y entonces nací yo, Madrid, Ediciones Temas de Hoy, SA. (1995)
* Memorias de un exilio, Salamanca. Ediciones Universidad Salamanca (1998)
* Encuentros en el más allá, Madrid: Ediciones Temas de Hoy, S.A.,(1999).
* Siempre Gila: Antología de sus mejores monólogos, Madrid: Aguilar, (2001)
* Cuentos para dormir mejor, Barcelona, Planeta, (2001)
* Tipologilas, Barcelona: Círculo de Lectores, (2002).
* Datuak: Q751323
* Multimedia: Miguel Gila / Q751323
# Mastrick

Mastrick, Eskoziako gaeleraz: Mastraig, Eskoziako Aberdeen hiriko auzo bat da.

## Kanpo estekak

* Datuak: Q6785612
* Multimedia: Mastrick / Q6785612
# Mastozito

Mastozitoak immunitate-sistemaren zelulak dira, alergia eta anafilaxi prozesuetan zeregin garrantzitsua dutenak. Mikrobio patogenoak suntsitzen laguntzen diote immunitate-sistemari, eta hantura prozesuetan ere parte hartzen dute.
Mastozitoak ez dira mugikorrak eta ehun batzuetan pilatzen dira, ugariagoak izanik ehun konektiboan. Kapilarren ondoan kokatzen dira.
Haien zitoplasman pikor handiak dituzte, eta hori dela-eta "zelula gizenduak" izenarekin ere ezagutzen dira.
Histamina eta proteasa batzuk (triptasa, kimasa...) dituzte pikorretan. Substantzia horiek alergia eta anafilaxi prozesuetan askatzen dira, eta prozesu horien sintomatologia eragiten dute. Bestalde, mastozitoek errezeptore bereziak dituzte azalean, Ig E antigorputzak atxikitzen dituztenak (aipaturiko immunoglobulinak ere funtsezko zeregina burutzen dute prozesu alergikoetan)
Histamina sortzeaz gain, mastozitoek heparina ere ekoizten dute, ezaugarri antikoagulatzaileak dituen substantzia, medikuntzan erabiltzen dena.
Paul Ehrlich-ek lehenbizikoz deskribatu zituen mastozitoak, 1878an, ehun konektiboaren zelulak ikertzen ari zela.

## Kanpo estekak

* Datuak: Q191989
* Multimedia: Mast cells / Q191989
# Masturbathon

Masturbatoia (ingelesez: masturbate-a-thon edo masturbathon) munduko zenbait hiritan egiten den ekitaldi bat da, non parte hartzaileak masturbatu egiten diren, masturbazioari buruz dauden aurreiritzi eta aurkako juzguen aurka ekiteko. Bildutako dirua beste gizarte-ekimen batzuk lagundu eta bultzatzeko erabiltzen da, hala nola HIESaren aurkako borrokan. Parte hartzaileak masturbatu egin daitezke besterik gabe, edota isurtze luzeen eta masturbazio denboren lehiaketetan har dezakete parte. Lehenengo ekitaldia 2006. urtean egin zen, Londresen.

## Kanpo estekak

* Datuak: Q27259
# Masueco

Masueco Salamancako udalerria da, La Ribera de Salamanca eskualdean dagoena.
2009ko urtarrilaren 1eko erroldaren arabera 379 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1640520
* Multimedia: Masueco / Q1640520
# Masturbazio zirkulu

Masturbazio-zirkulua sexu-praktika bat da, non gizon edo mutil talde batek zirkulu bat osatzen duen eta masturbazioa egiten den, bakoitzak berea edo ondokoari. Zentzu metaforikoan, terminoa pertsona talde baten arteko jarrera autokonplazenteari edo eztabaidari dagokio, normalean "bilera, edo beste gertaera bat, aspergarria edo denbora galtzea" denean.
Taldeko masturbazioak elementu lehiakorra izaten du, "irabazlea" duena, eta parte-hartzaileak eiakulatzeko gaitasuna izaten du, lehenik, azkena edo urrunagoa, aurrez ezarritako arauen arabera. Beste gizonekin sexu-harremanak izateko sarrera gisa erabil daitezke, edo sexu-iheserako bide gisa, beste pertsona batekin sexu-jarduera erregulatu ezin den adin edo egoera batean.
Taldeko masturbazioak elementu homoerotikoa izan ohi duen bitartean, analista batzuek mutil nerabeen jarduerak taldearekiko nagusitasun maskulinoa eta heterosexuala ezartzeko edo berresteko ahalegin gisa interpretatzen dituzte. Hala ere, Bernard Lefkowitz soziologo amerikarrak dio parte-hartzea benetan motibatzen duen gertaera dela lagunek sexu-grina ikustea, sexu-jarduerarekin zerikusia duten nerabeen sentimenduei aurre egiten lagunduz.

## Erreferentziak

* 1 2 3 4 Murphy, Peter Francis. (2001). Studs, tools, and the family jewels : metaphors men live by. University of Wisconsin Press ISBN 978-0-299-17133-9. PMC 652153038. (Noiz kontsultatua: 2021-12-23).
* 1 2 Mechling, Jay. (2004). On my honor : Boy Scouts and the making of American youth. (Pbk. ed. argitaraldia) University of Chicago Press ISBN 0-226-51705-5. PMC 54767506. (Noiz kontsultatua: 2021-12-23).
* ↑ Lefkowitz, Bernard. (1997). Our guys : the Glen Ridge rape and the secret life of the perfect suburb. University of California Press ISBN 0-520-20596-0. PMC 35808417. (Noiz kontsultatua: 2021-12-23).

## Ikus, gainera

* Bukkake
* Taldeko sexua
* Galleta-sorta

## Kanpo estekak

* Datuak: Q1551045
# Minkor

Minkor izenak adiera hauek ditu:
* Garratza
* Mingotsa
# Minkowskiren desberdintza

Analisi matematikoan, Minkowskiren desberdintzak, Hermann Minkowskik formulatua, L$^p$ espazioak bektore-norma bat duten bektore-espazioak direla ezartzen du. Bira S espazio neurgarri bat, 1 ≤ p ≤ ∞ eta f eta g L$^p$(S)-ko elementuak. Orduan, f + g ere L$^p$(S)-koa da, eta honako hau betetzen da:
    $\|f+g\|_{p}\leq \|f\|_{p}+\|g\|_{p}$
berdintza 1 < p < ∞ kasuan da, baldin eta soilik f eta g guztiz linealki mendekoak badira, $\lambda$ ≥ 0 baten baterako f = $\lambda$ g edo g = $\lambda$ f dela esan nahi duena.
Minkowskiren desberdintza L$^p$(S)-ko desberdintza triangeluarra da.
Hölderen desberdintza bezala, Minkowskiren desberdintza segida eta bektoretarako ere zehatz daiteke honela:
    $\left(\sum _{k=1}^{n}|x_{k}+y_{k}|^{p}\right)^{1/p}\leq \left(\sum _{k=1}^{n}|x_{k}|^{p}\right)^{1/p}+\left(\sum _{k=1}^{n}|y_{k}|^{p}\right)^{1/p}$
Zenbaki erreal (edo zenbaki konplexu) x$_1$, ..., x$_n$, y$_1$, ..., y$_n$ guztietarako, non n S-ren kardinala den (S-ren elementuen kopurua).

## Frogapena

Lehenik, frogatuko dugu f+g baturak p-norma finitua duela, baldin f eta g biek badute, hori ondorengotik segitzen da,
    $|f+g|^{p}\leq 2^{p-1}(|f|^{p}+|g|^{p})$
Alabaina, hor erabiltzen da $h(x)=x^{p}$ funtzio ganbila izatea $\mathbb {R} ^{+}$ multzoan ($p$ > 1 bada) eta horregatik, a eta b positiboak badira, orduan,
    $\left({\frac {1}{2}}a+{\frac {1}{2}}b\right)^{p}\leq {\frac {1}{2}}a^{p}+{\frac {1}{2}}b^{p}$
Beraz,
    $(a+b)^{p}\leq 2^{p-1}a^{p}+2^{p-1}b^{p}$
Orain, $(\|f+g\|_{p})$ adierazpenaz hitz egin daiteke. Zero bada, Minkowskiren desberdintza betetzen da. Orain, demagun $(\|f+g\|_{p})$ ez dela zero. Hölderen desberdintza erabiliz
    $\|f+g\|_{p}^{p}=\int |f+g|^{p}\,\mathrm {d} \mu$
    $\leq \int (|f|+|g|)|f+g|^{p-1}\,\mathrm {d} \mu$
    $=\int |f||f+g|^{p-1}\,\mathrm {d} \mu +\int |g||f+g|^{p-1}\,\mathrm {d} \mu$
    ${\stackrel {{\text{H}}{\ddot {\text{o}}}{\text{lder}}}{\leq }}\left(\left(\int |f|^{p}\,\mathrm {d} \mu \right)^{1/p}+\left(\int |g|^{p}\,\mathrm {d} \mu \right)^{1/p}\right)\left(\int |f+g|^{(p-1)\left({\frac {p}{p-1}}\right)}\,\mathrm {d} \mu \right)^{1-{\frac {1}{p}}}$
    $=(\|f\|_{p}+\|g\|_{p}){\frac {\|f+g\|_{p}^{p}}{\|f+g\|_{p}}}$
Minkowskiren desberdintza lortzen da bi aldeak bider ${\frac {\|f+g\|_{p}}{\|f+g\|_{p}^{p}}}$ egitean.

## Kanpo estekak

* Datuak: Q755092
# Minjiangita

Minjiangita mineral bat da.

## Ezaugarriak

Minjiangita elementu kimiko mineralaren formula kimikoa hau da: ${\ce {Ba[Be2P2O8]}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Minjiangite: Mineral information, data and localities.» www.mindat.org (Noiz kontsultatua: 12-05-2019).
# Mink Nutcharut

Nutcharut Wongharuthai (Thailandia, 1999ko azaroaren 7; thailandieraz: ณัชชารัตน์ วงศ์หฤทัย), Mink Nutcharut izenez ezagunagoa, snooker jokalari profesionala da.
Emakumeen Munduko Snooker Txapelketa irabazi zuen 2022an. Emakumezko jokalarien artean, bera da bakarra 147 gehienezko puntuaketa lortu duena, 2019ko martxoan, baina praktika-saio batean izan zen, ez lehiaketa ofizialean.

## Erreferentziak

* ↑ «Athlete Profile: WONGHARUTHAI Nutcharut» ashgabat2017.com (Ashgabat 2017).
* ↑ (Ingelesez) «World Rankings | WWS | Women's Snooker» World Women's Snooker.

## Kanpo estekak

* Datuak: Q64853058
* Multimedia: Nutcharut Wongharuthai / Q64853058
# Minkler (Kalifornia)

Minkler Ameriketako Estatu Batuetako erroldak esleitutako leku bat da. Fresno konderrian dago, Kalifornia estatuan. 867 biztanle ditu, 15,186868 kilometro koadroko azaleran banatuta.

## Ikus, gainera

* Fresno konderria

## Kanpo estekak

* Datuak: Q2841566
# Miguel Pallardó

Miguel Pallardó González (Alaquàs, 1986ko irailaren 5a - ) Espainiako futbolaria da.
Hainbat futbol taldetan jokatu du, esaterako V-Varen Nagasaki.

## Kanpo estekak

* (Japonieraz) J.League Data Site
* Datuak: Q945643
# Miguel Okendo

Miguel Okendo Segura (Donostia, 1534 – itsasoan, 1588) itsasgizon eta militar gipuzkoarra zen, Antonio Okendo amiral ezagunaren aita.

## Biografia

* 1575 - Bere ontziarekin Orango jardunean parte hartu zuen.
* 1582 – Gipuzkoako eskuadrako kapitain nagusi zela, Terceira uharteko guduan parte hartu zuen Álvaro de Bazán amiralaren agindupean. Bertan Frantziako ontziak bereganatu eta banderak ezarri zizkion.
* 1583 - Terceira uharteaz jabetu zen, kosta begiztatu eta bertan lehorreratu ondoren.
* 1588 – Juan Martinez de Rekalde bilbotarrarekin batera Itsas Armada Garaiezineko lotinant izendatu zuten, Medina Sidoniako dukearen itsasoko ezagutza falta osatu zitzaten. Okendoren ontziak su hartu zuen eta bertan behera utzi beharrean aurkitu zen. Zoritxarreko egun horretatik itzultzean, Donostian hil zen gaixorik, urriaren 1 edo 2an.

## Kanpo estekak

* Catálogo de la Exposición Histórico Naval Oceanográfica Vascongada 1913an egindako erakusketa.
* Datuak: Q3300120
* Multimedia: Miguel de Oquendo / Q3300120